PYTHON – PRACOVNÝ LIST 9 – REŤAZCE A CYKLY

1. Vytvorte program, ktorý načíta od používateľa slovo a následne:
   1. vypíše ho postupne po písmenách,
   2. okrem písmena vypíše aj jeho index,
   3. okrem písmena a indexu vypíše aj ASCII hodnotu písmena pomocou funkcie ord(znak).
2. Napíšte program, ktorý určí počet písmen a počet slov v zadanej vete.

*Pozn.: Počet slov môžete určovať v závislosti od počtu medzier.*

1. Vytvorte program, ktorý načíta od používateľa SMS s medzerami a vytvorí novú SMS tak, že odstráni všetky medzery:

Príklad vstupu: Ahoj! Ideme dnes do kina?

Príklad výstupu: Ahoj!Idemednesdokina?

*Pozn.: Nový reťazec môžete vytvoriť postupným reťazením:* novy=novy+znak

1. Vylepšite predchádzajúci program tak, aby všetky slová, pred ktorými je medzera, začínali veľkým písmenom:

Príklad vstupu: Ahoj! Ideme dnes do kina?

Príklad výstupu: Ahoj!IdemeDnesDoKina?

*Pozn.: Či je pred aktuálnym písmenom medzera vieme overiť indexovaním predposledného* [i‑1]*. znaku:* if sms[i-1]==" ": print("Prechadzajuci znak je medzera")

1. Vytvorte program, ktorý vypočíta silu hesla zadaného používateľom.

*Pozn.: Sila hesla je zvyčajne určená ako (veľkosť abecedy)\*\*(počet znakov). Napr.:*

*- pre číslice 0-9 je veľkosť abecedy 10,*

*- písmen anglickej abecedy je 26*

*- všetkých znakov základnej ASCII tabuľky (vrátane symbolov .?[]@{}+-\*/ atď.) je až 128*