PYTHON – PRACOVNÝ LIST 11 – SÚBORY

1. Vytvorte program, ktorý načíta od používateľa názov súboru a následne vytvorí súbor s týmto názvom. Obsah súboru nech je jednoduchý reťazec "Ahoj som subor".
2. Vytvorte program, ktorý načíta od používateľa názov súboru a následne prečíta súbor s týmto názvom. Do konzoly nech následne vypíše obsah tohto súboru. *(Pri testovaní môžete využiť súbor vytvorený v predchádzajúcej úlohe)*
3. Vytvorte program, ktorý načíta od používateľa základné údaje (meno, priezvisko, vek) a uloží ich do súboru s názvom "udaje.txt".
4. Vytvorte program, ktorý načíta súbor "udaje.txt" a vypíše nasledovné:
   * meno používateľa
   * priezvisko používateľa
   * vek používateľa
   * rok narodenia používateľa
5. Vytvorte program, ktorý prečíta súbor, v ktorom je v každom riadku jedno celé číslo. Program zistí priemer týchto hodnôt
   * napr. ak by súbor obsahoval 10 riadkov s číslami 1 až 10, tak priemer je 5.5
   * súbor "cisla.txt" samozrejme vopred vytvorte (napr. v programe notepad)

Bonusové úlohy:

1. Vytvorte program, ktorý vytvorí textový súbor s menom (zadaným používateľom). Tento súbor bude pythonovským skriptom (s príponou .py), ktorý 100-krát vypíše (pomocou print()) text (zadaný používateľom)
   * napr.:

**>>>** Zadaj meno súboru: skript

**>>>** Zadaj text: Programujem v Pythone

**...** vytvoril sa nový program (skript.py), ten keď teraz spustíme, vypíše 100-krát

Programujem v Pythone

Programujem v Pythone

**...**

1. Napíšte program, ktorý do textového súboru pridá na koniec nový riadok so zadaným textom.
   * napr. ak súbor obsahoval riadky:

prvy riadok

druhy riadok

* + potom zadanie textu:

**>>>** Riadok na pridanie: treti riadok

* + zmení tento súbor takto:

prvy riadok

druhy riadok

treti riadok

1. Napíšte program, ktorý z textového súboru odstráni riadok určený indexom (t. j. číslo riadka od 0). Ak sa index rovná -1, program vyhodí posledný riadok. Ak riadok so zadaným indexom neexistuje, program nerobí nič.
   * napr. pre 3-riadkový 'subor.txt' z predchádzajúceho príkladu, zadanie:

**>>>** Vyhod riadok: 1

* + odstráni riadok s indexom 1, teda druhý v poradí:

prvy riadok

treti riadok

* + na rozdelenie súboru na zoznam jednotlivých riadkov môžete použiť metódu split() so separátorom nového riadku "\n":

riadky=obsah.split("\n")

* + rovnako môžete použiť iterovanie cez riadky súboru pomocou cyklu FOR:

for riadok in subor:

print(riadok)