PYTHON – PRACOVNÝ LIST 14 – FUNKCIE S PARAMETRAMI

Definujte a následne v hlavnom programe zavolajte (tj. spustite) nasledovné vlastné funkcie:

1. Vytvorte funkciu **kocka(N)**, ktorá vráti (cez return) náhodné číslo z intervalu od 1 do N.

(*vo vnútri funkcie použite funkciu randint z modulu random*)

1. Vytvorte funkciu **spocitaj(c1,c2)**, ktorá spočíta čísla c1 a c2 a vráti (cez return) ich súčet. V hlavnom programe túto funkciu zavolajte z vnútra nekonečného cyklu while True a výsledok vypíšte v uvedenom tvare. Príklad použitia:

Zadaj a: 2

Zadaj b: 3

2+3=5

Zadaj a: 5

Zadaj b: 6

5+6=1

... (pokračovanie donekonečna – zrušíte cez CTRL+C)

1. Vytvorte funkciu **cas(pasmo)**, ktorá vráti aktuálny čas v tvare hodiny:minúty:sekundy pre vybrané časové pásmo (+1 až +23 hodín).

(*použite modul time, funkciu asctime a indexovanie časového reťazca, napr. ret[začiatok:koniec] tak, aby funkcia vybrala iba potrebné časové údaje, pričom hodiny posuňte v závislosti od vybraného pásma*)

1. Vytvorte funkciu **hadaj(z,k)**, ktorá bude riešiť nasledovnú úlohu: Používateľ si myslí číslo z rozsahu <z,k> ale počítaču ho nepovie. Počítač si tipne náhodné číslo n a vypíše svoj tip. Používateľ odpovie, či je tip správny, resp., či jeho číslo je menšie, alebo väčšie. Počítač znova háda číslo, ale už zo zmenšeného rozsahu - <z,n> alebo <n,k>. Počítač háda až dovtedy, kým číslo, na ktoré myslí používateľ, neuhádne.

1. Vytvorte funkciu **priprav\_prostredie(zoznam)**, ktorá pripraví v aktuálnom pracovnom priečinku všetky podpriečinky potrebné na prácu študenta. Názvy podpriečinkov budú uvedené v reťazci zoznam oddelené medzerami. Funkcia okrem vlastného vytvorenia priečinkov aj vráti absolútnu cestu (path) ku všetkým vytvoreným priečinkom. Príklad použitia:

>>> priprav\_prostredie("programy zadania tahaky")

C://hlavny/programy; C://hlavny/zadania; C://hlavny/tahaky;

(*použite modul os, pre zistenie aktuálneho priečinka funkciu getcwd() a pre vytvorenie priečinkov funkciu mkdir(); názvy priečinkov zistite pomocou indexovania* nazov=zoznam[0:zoznam.find(" ")])